
З А П О В Е Д  N РД-05-487




       
гр.Бургас, 28.08.2023 година



 На основание чл.89 и следващите  от Кодекса на труда, във връзка с чл.17, ал.3 от Наредба № 1/22.01.2015 година за придобиване на специалност в системата на здравеопазването /издадена от министъра на здравеопазването, обн. ДВ, бр.7/27.01.2015 г., изм. и доп., бр.83 от 27.10.2015 г., доп., бр.88 от 08.11.2016 г., изм. и доп., бр.58/23.07.2019 г., изм. и доп. ДВ. бр.54 от 16.06.2020 г., бр.79 от 21.09.2021 г., попр. ДВ. бр.81 от 28.09.2021 г., изм. и доп. ДВ. бр.96 от 19.11.2021 г., изм. и доп. ДВ бр.51 от 13.06.2023 г./ и в съответствие с изискванията на чл.47б от същата наредба ,
Н А Р Е Ж Д А М :

1. Да се проведе конкурс за заемане по реда на чл.11, ал.1, т.1 от Наредба    № 1 от 22.01.2015 г. на МЗ на  длъжността „лекар, специализант по Акушерство и гинекология“ в Отделение по гинекология в „Университетска многопрофилна болница за активно лечение – Бургас“ АД – 1 място, финансирано от държавата.
2. Конкурсът да се обяви писмено във вестник „Черноморски фар”, както и обявата за същия да се постави на видно място в административната част на сградата на болницата. Текстът на обявлението е неразделна част от настоящата заповед.

3. Обявата да се публикува в интернет в сайта на „УМБАЛ – Бургас” АД – град Бургас.
4. Изисквания за заемане на длъжността:

Кандидати могат да бъдат лица, отговарящи на следните изисквания:

4.1. Да притежават образователно –квалификационна степен „магистър” по специалност „Медицина“;
4.2. Да членуват в БЛС;

4.3. Да  не са лишени от правото да упражняват професията.
4.4. Да притежават удостоверение за владеене на български език и професионална терминология на български език, издадено по реда на Наредбата по чл.186, ал.3, т.1 от Закона за здравето в случаите по чл.19, ал.1 и 2 от Наредба № 1/22.01.2015 г.
5. Начин за провеждане на конкурса: първи етап – проверка за съответствие на подадените документи  с изискванията на „УМБАЛ – Бургас“ АД и втори етап – оценка на кандидата от определена за целта комисия, чрез провеждане на устен изпит по предварително изготвен конспект и проверка на  познанията в областта на конкретната специалност.

6. Необходими документи за участие в конкурса и срок за подаването им:

6.1. Заявление за участие в конкурса;

6.2. Автобиография;

6.3. Копие от диплома за завършено висше  образование ОКС „магистър“ по специалност „Медицина“ и приложението към нея или академична справка – заверено от кандидата;

6.4. Копие на удостоверение за владеене на български език и професионална терминология на български език, издадено по реда на Наредбата по чл.186, ал.3, т.1 от Закона за здравето в случаите по чл.19, ал.1 и 2 от Наредба № 1/22.01.2015 г. – заверено от кандидата;

6.5. Копие от документи, удостоверяващи професионална квалификация, компютърна грамотност, ползване на чужди езици и други – ако има такива – заверени от кандидата;
6.6. Копие на удостоверение за актуално членство в БЛС – заверено от кандидата; 

6.7. Мотивационно писмо.

Необходимите за участието в конкурса документи се подават в запечатан непрозрачен плик, на който е изписано „Конкурс за избор на „Лекар, специализант по Акушерство и гинекология“ в Отделение по гинекология, трите имена на кандидата, адрес  за кореспонденция, телефон за връзка и електронен адрес.
Запечатаният плик се входира в Деловодството на „УМБАЛ – Бургас” АД – град Бургас в едномесечен срок, считано от деня следващ датата на публикуване на настоящата обява. В случай, че срокът изтича в неработен ден, за последен ден на срока се счита първият работен ден след изтичането му. 

Ежедневно в края на работния ден служителите от служба „Деловодство”  предават на Отдел „Човешки ресурси, СДО и научна дейност“ входираните през деня документи за участие в конкурса.
7. Преди подаване на документите кандидатите имат право да получат  от Отдел „Човешки ресурси, СДО и научна дейност” на „УМБАЛ – Бургас” АД писмената длъжностна характеристика за длъжността, за която кандидатстват, което те удостоверяват с подпис и дата, положени на бланката;
8. В 2/дву/-дневен срок /работни дни/ след изтичане на срока за подаване на документите, със заповед на Изпълнителния директор се назначава комисия за извършване преценка по допускане участието в конкурса. Комисията в 7/седем/-дневен срок /работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.

        На недопуснатите в конкурса се съобщава писмено съображенията за отказа. Те имат правата по чл.93, ал.2 от КТ - да направят възражение пред работодателя, обявил конкурса, който в 3/три/-дневен срок от получаване на възражението решава въпроса окончателно.

        На допуснатите в конкурса се съобщава писмено датата, часа и мястото за провеждане на конкурса.
9. Назначена от Изпълнителния директор комисия провежда  конкурса по документи и устен изпит.

9.1. Комисията разглежда и взема предвид средният успех от следването, средният успех от положените държавни изпити и оценките от учебните дисциплини, съответстващи, включващи или най-близки до специалността, за която се кандидатства, като оформя средна оценка (А)

9.2. Комисията провежда устен изпит с кандидата по предварително изготвен конспект по съответната специалност за проверка на познанията му  по специалността, за която кандидатства с оценка от 2 до 6, като оформя средна оценка от оценките дадени от членовете на комисията (В)
10. Комисията класира само успешно издържалите конкурса. Издържали конкурса се считат кандидатите, получили  средна оценка най-малко 4,50  по  позицията на  т.9.2. 
11. Балът за крайното класиране на кандидатите се сформира по следната формула: А+2*B. 
12. Резултатът от конкурса се обявява чрез съобщение писмено на участвалите в него в 3/три/-дневен срок от деня, в който е приключило провеждането на конкурса.
13. Трудовото правоотношение възниква с лицето, което е получило най-висок бал по формулата на т.11 от настоящата заповед  и е класирано на първо място за длъжността, за която е кандидатствало в конкурса по реда на т.1 от деня, в който е получило съобщението за резултата, при условията на чл.96 от Кодекса на труда.

14. Неразделна част от тази заповед е обявлението за конкурса.

Изпълнението на настоящата заповед възлагам на Ирена Петкова – главен юрисконсулт и Росица Андреева – началник Отдел „ЧР, СДО и научна дейност“.
Препис от настоящата заповед да се връчи на Ирена Петкова – главен юрисконсулт, Отдел „Човешки ресурси, СДО и научна дейност”, както и да се постави на видно място в административната част на сградата на „УМБАЛ – Бургас” АД – град Бургас в деня на публикуването на обявата в местната преса, за което да се състави протокол.







ИЗПЪЛНИТЕЛЕН ДИРЕКТОР
„УМБАЛ – БУРГАС” АД: /п/

